На основу члана 56. Закона о организацији органа управе Федерације Босне и Херцеговине („Службене новине Федерације БиХ“, број: 35/05), у складу с Одлуком о усвајању Програма утрошка средстава с критеријима расподјеле текућих трансфера утврђених Буџетом Федерације Босне и Херцеговине за 2020. годину („Службене новине Федерације БиХ“, број: 10/20), федералнo министарство образовања и науке објављује:

**Ј А В Н И П О З И В**

**за одабир програма и пројеката Трансфера за финансирање студентског стандарда који ће се су/финансирати из Буџета Федерације БиХ у 2020. години**

Средства за су/финансирање програма/пројеката додјељиват ће се у складу с Одлуком о усвајању Програма утрошка средстава с критеријима расподјеле текућих трансфера утврђених Буџетом Федерације БиХ за 2020. годину.

У Буџету Федерације БиХ за 2020. годину осигурана су средства за:

**Трансфер за финансирање студентског стандарда - проширени студентски стандард**

I. Одабир програма и пројеката вршит ће се за сљедећу намјену:

* **Подршка пројектима студентских организација високошколских јавних установа у Федерацији БиХ.**

II. Право подношења пријава на Јавни позив имају:

* **Високошколске јавне установе у Федерацији БиХ и**
* **студентске организације.**

III. Критерији за расподјелу средстава:

|  |  |  |
| --- | --- | --- |
| **Р.бр.** | **Критерији за оцјењивање пројеката** | **Оцјена,****број бодова** |
| 1. | Квалитет и значај програма/пројекта за студиј | 0-20 |
| 2. | Корист за друштво, значај за Федерацију БиХ те Босну и Херцеговину  | 0-20 |
| 3. | Разрађеност, конкретност и мјерљивост циљева | 0-20 |
| 4. | Бројност и организираност студентске организације те бројност циљне групе | 0-5 |
| 5. | Попис реализираних пројеката | 0-5 |
| 6. | Профилираност студентске организације и сарадња с матичном високошколском установом | 0-5 |
| 7. | Чланство у домаћим и међународним студентским асоцијацијама | 0-5 |
| 8. | Успостављена сарадња на пројекту с домаћим и међународним студентским удружењима | 0-5 |
| 9. | Потврђено учешће других суфинансијера | 0-5 |
| 10. | Квалитет и потврђени значај организатора у дијелу који се односи на учешће на домаћим и међународним студентским програмима | 0-10 |
| **Тражена средства не могу износити више од 5.000,00 КМ** |

**ДОСТАВЉАЊЕ ДОКУМЕНТАЦИЈЕ**

Попуњене, потписане и овјерене пријавне обрасце с комплетном документацијом апликанти требају доставити у два истовјетна, сложена и увезана примјерка, поштом на адресу:

**Федерално министарство образовања и науке**

**Сектор за високо образовање**

**Улица др. Анте Старчевића бб**

**88000 МОСТАР**

**Назначити „Пријава на Јавни позив - Трансфер за финансирање студентског стандарда“**

**Рок за достављање пријава је петак, 13. 3. 2020. године.**

**НАПОМЕНЕ:**

Пријаве које нису поднесене на одговарајућем пријавном обрасцу и уз које није достављена сва обавезна документација, сложена и увезана у два истовјетна примјерка послана у истој коверти, неће бити разматране.

Више различитих захтјева посланих у заједничкој коверти неће бити разматрани.

Пријаве подносилаца захтјева, који су у претходном периоду добили средства од Федералног министарства образовања и науке, а нису доставили Финансијски извјештај о намјенском утрошку додијељених средстава, неће се разматрати. (Попис корисника)